Regering stryk droogte van nasionale ramptoestand status - KLK
Die regering het deur die nasionale rampbestuursentrum aangekondig dat die droogte nie meer as ‘n nasionale ramp beskou word nie en volgens mnr. Nicol Jansen, voorsitter van Agri Noord-Kaap, is hulle uiters teleurgesteld.
Dit is in die Staatskoerant afgekondig dat die droogte sy status as nasionale ramptoestand kwyt is, ingevolge die regering se besluit om meer hulpbronne aan die bestuur van die Covid-19-pandemie te kan toewy.
Dit is onstellend vir Jansen dat die regering tydens die afkondiging aanbeveel het dat boere verdraagsaamheid teen droogtes moet ontwikkel omdat dit die gevolg van klimaatsverandering is. Hy se dit is onverantwoordelik om droogte by ander rampe uit te sluit en dat die koste veel hoër sal wees as Suid-Afrika voedselsekerheid moet verloor.
Hoewel goeie reën die afgelope paar weke in groot dele van die provinsie geval het, het die droogste gebiede min tot geen reën gehad nie.
Om die ramptoestand te herroep, dui daarop dat die regerig min empatie met die landbousektor het, meen Jansen. “Agri Wes-Kaap verstaan die nood wat Covid-19 teweeg gebring het, maar die nood van die droogte kan nie misgekyk word nie.”
Langtermyngewasse, soos vrugteboorde en wingerde, asook wild- en volstruisprodusente , is reeds van regeringshulp uitgesluit, terwyl dit hulle is wat dit die meeste nodig het. Die landbousektor was hoopvol vir die R500 miljoen wat minister Tito Mboweni voorlopig in sy Februarie-begrotingsrede vir ramphulp aangekondig het, dat dit ook sou aangewend word om boere te help wat deur die droogte geraak is.
Lees meer: https://bit.ly/2WIOSvL
PreviousPrevious post:Curbing the spread of invasive plants: Karoo farmers take to the skyNextNext post:LAPA/ORPA Reading and Writing Project